( igi ) 



CHAPITRE CLXV. 



Ci devise de l'isle de Pentam. 



Or sachiés qe quant l'en se part de Locac et il ala cinq cent 

 miles por midi, adonc treuve-l'en une isle qe est apellé Pentam 

 que moût est sauvajes leu. Il ont tuit lorbois tuit de leingn de 

 grant odor e de grant otorité. Or noz partiron de ce et aleron 

 por mi cest deus isles entor soixante miles , et ne i a qe quatre 

 pas d'eive , et convient qe les grant nés ( qui ) hi pasent , ausent le 

 timon , por ce qe il tirent d'eive propos à quatre pas. E quant 

 l'en a aies ceste soixante miles encore avant ver isloc entor trente 

 miles , adonc treuve-l'en une isle qe est roiame et s'apelle Ma- 

 lanir la cité e l'isle Pentam. Il ont roi et ont langajes por elz. 

 La cité est moust grant e noble , et hi se fait grandisme mercan- 

 dies de toutes couses et speices , car il hi nia en grant abondan- 

 ce. Autre couse ne i a c'a mentovoir face , e por ce nos partiron 

 de ci et aleron avant, et voz conteron de la pitele Java ensi con 

 vos pores oïr. 



CHAPITRE CLXVI. 



Ci devise de l'isle de Java la moindre. 



Quant l'en se part de le isle de Pentam e l'en ala por ysceloc 

 entor cent miles, adonc treuve le ysle de Java la menor ; mes 

 si sachiés q'ele ne est pas si peitite q'ele ne gire environ plus de 

 deus mille miles, e de ceste ysle voz conteron toute la virité. Or 

 sachiés qe sor ceste ysle ha huit roiames et huit rois coronés en 

 ceste ysle , e sunt tuit ydres et ont langajes por elles. Car sachiés 

 che chascun des roiames ont langajes por eles. En ceste ysle a 

 meut grandisme habundance de trezor e de toutes chieres espè- 

 ces e leingn aloe et espi , e de maintes autres espèces que unques 

 n'en viencnt en nostrc païs. Or vos voil conter la maineres de 



